CELEX: 32016R1710
Language: lv
Date: 2016-09-27 00:00:00
Title: Padomes Regula (ES) 2016/1710 (2016. gada 27. septembris), ar ko groza Regulu (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

27.9.2016   
            
            
               LV
            
            
               Eiropas Savienības Oficiālais Vēstnesis
            
            
               LI 259/1
            
         PADOMES REGULA (ES) 2016/1710
   (2016. gada 27. septembris),
   ar ko groza Regulu (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes Lēmumu (KĀDP) 2016/1711, ar ko groza Kopējo nostāju 2001/931/KĀDP (1),
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopējo priekšlikumu,
   tā kā:
   
               (1)
            
            
               Ar Padomes Regulu (EK) Nr. 2580/2001 (2) īsteno Kopējo nostāju 2001/931/KĀDP (3).
            
         
               (2)
            
            
               Padome 2016. gada 27. septembrī pieņēma Lēmumu (KĀDP) 2016/1711, ar ko groza Kopējo nostāju 2001/931/KĀDP. Ar Lēmumu (KĀDP) 2016/1711 tiek apturēta pienākuma iesaldēt “Fuerzas armadas revolucionarias de Colombia” – “FARC” (“Kolumbijas revolucionārie armijas spēki”) aktīvus, kā arī aizlieguma darīt pieejamus līdzekļus un saimnieciskos resursus šai struktūrai piemērošana.
            
         
               (3)
            
            
               Ir nepieciešamas Savienības līmeņa regulējošas darbības, jo īpaši, lai nodrošinātu, ka ekonomikas dalībnieki visās dalībvalstīs to piemēro vienādi.
            
         
               (4)
            
            
               Tādēļ Regula (EK) Nr. 2580/2001 būtu attiecīgi jāgroza.
            
         
               (5)
            
            
               Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā nekavējoties,
            
         IR PIEŅĒMUSI ŠO REGULU.
   1. pants
   Regulu (EK) Nr. 2580/2001 groza šādi:
   regulas 2. pantam pievieno šādu punktu:
   
      “4.   Panta 1. un 2. punktā paredzētos pasākumus aptur tiktāl, ciktāl tie attiecas uz “Fuerzas armadas revolucionarias de Colombia” – “FARC” (“Kolumbijas revolucionārie armijas spēki”).”
   
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 27. septembrī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Padomes Lēmums (KĀDP) 2016/1711 (2016. gada 27. septembris), ar ko groza Kopējo nostāju 2001/931/KĀDP par konkrētu pasākumu īstenošanu cīņā pret terorismu (skatīt šā Oficiālā Vēstneša 3. lpp.).
   
      (2)  Padomes Regula (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (OV L 344, 28.12.2001., 70. lpp.).
   
      (3)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).